
ECAD5010 - Dylunio a chynnal astudiaeth ymchwil ar raddfa fach, a gwerthuso’n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.

A ydy cwestiynu fel strategaeth dysgu yn cyfoethogi Asesu ar gyfer Dysgu yn y dosbarth?

Yn yr aseiniad yma, byddaf yn gwerthuso'r effaith mae’r offer ymchwil rwyf wedi dewis sef holiaduron a chyfweliad, a’r data rwyf wedi darganfod gan ddefnyddio fy nghwestiwn ymchwil. Y cwestiwn dewisais i’r aseiniad yma yw ‘A ydy cwestiynu fel strategaeth dysgu yn cyfoethogi Asesu ar gyfer Dysgu yn y dosbarth?’, y rheswm dewisais hon yw mai Asesu ar gyfer Dysgu (AagD) yn rhan hollol bwysig mewn addysg plant heddiw ac felly roeddwn i eisiau ffocysu ar un o’r rhannau pwysicaf AagD sef cwestiynu.

Nod yr astudiaeth hon yw cael mwy o ddealltwriaeth gan athrawon a disgyblion ar eu barn am ddefnyddio cwestiynu, sut mae cwestiynu yn gweithio, yr effeithiau, beth gall cael ei wella a mwy. Byddaf yn wneud hyn trwy ddefnyddio dull mosaig sef dull ymchwil sy’n golygu defnyddio gwahanol fathau o gasglu ymchwil gan amrywiaeth o bobl er mwyn gwrando ar blentyn “voice of the child” (Clark, 2011). Cafodd y dull mosaig ei chreu i gasglu ymchwil ac wedyn wnaeth ymarferwyr addysg ei defnyddio i gasglu gwybodaeth am farn plant a’u llais nhw (Clark, 2011). Y ddwy ffordd rwyf wedi defnyddio i gasglu ymchwil yw holiaduron gyda disgyblion ac athrawon a chyfweliad athro A. Y rheswm wnes i ddewis defnyddio'r ddau yma yw mai ymatebwyr yn fwy tebygol o ateb yn onest yn holiadur ac yn ystod cyfweliad mae’r cwestiynau yn gallu fod yn fwy cymhleth a fwy manwl (Jenn, 2006). Yn amlwg, mae’r ddau ddull yma yn cael eu gwendidau a chryfderau a byddaf yn esbonio mwy am hyn yn y rhan fethodoleg yn yr aseiniad yma. Cyn gwnes i gynnal y cyfweliad a rhoi'r holiaduron allan, fy rhagdybiaeth oedd byddai'r cyfweliad yn gweithio'n well na'r holiaduron oherwydd ei fod yn fwy personol sy'n golygu y gallaf ehangu fy nghwestiynau i gael hyd yn oed mwy o wybodaeth. Cynhaliwyd yr ymchwil mewn ysgol gynradd yng Ngheredigion gyda dros 400 o ddisgyblion (Estyn, 2017). Mae hyn yn bwysig oherwydd gall fy nghanfyddiadau fod yn hollol wahanol pe bawn i wedi gwneud yr ymchwil mewn ysgol o wahanol faint, lleoliad gwahanol neu fath o ysgol wahanol fel ysgol gynradd neu uwchradd (Estyn, 2022). Mae hyn oherwydd bod athrawon a disgyblion dros Cymru yn defnyddio wahanol strategaethau AagD (Estyn, 2022) ac felly mae fy nghanlyniadau yn ddibynadwy ond nid cyffredinoli. Mae AagD yn bwysig i gwricwlwm Cymru oherwydd dyma ble mae’r disgyblion yn cael cymorth er mwyn datblygu a symud ymlaen “mai diben asesu yw cefnogi pob dysgwr unigol i symud ymlaen yn briodol, gan sicrhau ei fod yn cael ei gefnogi a'i herio yn unol â hynny” (Llywodraeth Cymru, d.d.). Dyma graidd y cwricwlwm Cymru ac felly dyma’r rheswm dewisais ymchwilio mewn i AagD.

Adolygiad Llenyddiaeth 
Diffiniad syml o AagD yw dysgu ac addysgu sydd yn creu adborth sydd yn gallu cael ei defnyddio i wella perfformiad disgyblion (Cambridge Assessment, 2011). Gan ddefnyddio AagD, mae disgyblion yn gallu cael mwy o fewnbwn ar eu dysgu eu hunain. Prif bwrpas yw ceisio lleihau'r bwlch o ble mae’r disgybl ar hun o bryd a ble mae nhw eisiau fod o ran addysg (Cambridge Assessment, 2011). Mae yna pedwar elfen i AagD sy’n gallu cael ei ddefnyddio’r yn yr ystafell ddosbarth. Noda Llywodraeth Cymru (2010) bod yna 3 phrif faes AagD sef defnyddio technegau cwestiynu, rhoi adborth i ddysgwyr a defnyddio asesu cyfoedion a hunanasesu. Y bedwaredd elfen yw defnyddio meini prawf llwyddiant. Mae Llywodraeth Cymru (2010) yn cysylltu asesu cyfoedion a hunanasesu gyda defnyddio meini prawf llwyddiant. Y rheswm am hyn yw mae defnyddio meini prawf llwyddiant yn golygu y gall disgyblion ddefnyddio asesu cyfoedion a hunanasesu i sicrhau eu bod wedi cwblhau’r dasg yn llwyddiannus. Penderfynwyd canolbwyntio ar gwestiynu fel ffordd o asesu disgyblion ar gyfer fy ymchwil. Diffinia Burke (2020, t.23) gwestiynu fel “Questioning is the use of effective questions, either planned or incidental, to confirm and develop knowledge and understanding”. Golyga hyn bod defnyddio cwestiynu yn ffordd o ddarganfod faint o ddealltwriaeth sydd gyda’r disgybl am y pwnc. Mae llawer o wahanol fathau o gwestiynu yn y dosbarth ond y tri rwy’n fwyaf cyfarwydd â yw dewis disgyblion i ateb, olwyn enwau a ffyn lolipop. Pwrpas y ffyn lollipop yw i cynyddu ymgysylltiad disgyblion trwy ddarparu dewis ar hap ar gyfer atebion “facilitated active involvement and participation of the students in their learning process” (Danso, 2017, t. 47). 

Mae yna nifer o wahanol ffyrdd o gwestiynu a all ddangos lefelau gwahanol o ddealltwriaeth. Enghraifft o hyn yw system dosbarthu Tacsonomi Bloom (1956) sy’n ymgorffori cysyniadau i greu dosbarthiad o sgiliau gwybyddol (Adams, 2015). Mae gan Tacsonomi Bloom chwe rhan o sgiliau gwybyddol mewn trefn o angen sgiliau llai o brosesu gwybyddol i fwy. Y chwe rhan wahanol yw gwybodaeth, dealltwriaeth, cymhwyso, dadansoddi, syntheseiddio a gwerthuso ac mae yna siâp triongl ble mae gwybodaeth ar y gwaelod a gwerthuso ar ben felly mae’r camau yn cynyddu mewn cymhlethdod. Po uchaf yw’r cam ar y triongl, y mwyaf y gall y disgybl dangos dealltwriaeth sy’n dangos bod ganddo sgiliau prosesu gwybyddol uwch (Adams, 2015). Mae Tacsonomi Bloom wedi cael ei defnyddio i ddadlau bod cwestiynu llwyddiannus yn symud disgyblion trwy’r hierarchaeth o allu adalw gwybodaeth i allu deall, yn gallu deall i gymhwyso ac yn y blaen (Husbands a Pearce, 2012). Ar y llaw arall, dwedodd Husbands a Pearce bod pobl arall (Morgan a Saxton, 1994) yn dadlau bod yn rhy ffurfiol ac yn annog pobl i ffocysu ar y camau isaf yn enwedig ar gyfer disgyblion â chyrhaeddiad is yn lle defnyddio Tacsonomi Bloom gyda phob disgybl beth bynnag yw eu lefel cyrhaeddiad. Mae’n amlwg bod gan bobl safbwyntiau gwahanol ar Dacsonomi Bloom a sut i’w defnyddio yn yr ystafell dosbarth. Wrth ystyried hyn, mae’n bwysig cofio bod addysgeg effeithiol yn canolbwyntio ar ofyn cwestiynu penagored ar yr ochr uchaf o’r hierarchaeth (Husbands a Pearce, 2012) ac felly dylid athrawon sicrhau bod nhw’n wneud hyn i gwestiynu yn effeithiol.

Mae Black a Wiliam (1998) yn trafod astudiaeth am gwestiynu yn ystafelloedd dosbarth a oedd yn cynnwys 36 o athrawon dros ystod o bynciau ac oedrannau. Canfu'r astudiaeth hon fod y cwestiynau a ofynnwyd yn cael eu dominyddu gan gwestiynau adalw, sef cam cyntaf hierarchaeth Tacsonomi Bloom (1956). Ymhellach, roedd rhai a oedd wedi cael ei hyfforddwyd i addysgu sgiliau gwybyddol lefel uwch yn gofyn cwestiynau mwy perthnasol ond canfu'r ymchwilydd fod y cwestiynau perthnasol yn cael eu gofyn yn anaml. Nododd yr astudiaeth hon nad oedd digon o gwestiynau effeithiol yn cael eu gofyn i ddisgyblion. O ganlyniad i hyn, nid yw disgyblion yn cael y dysgu a’r trosglwyddiad dyfnach o wybodaeth a sgiliau a fyddai ganddynt pe bai cwestiynau effeithiol yn cael eu gofyn iddynt gan ddefnyddio Tacsonomi Bloom (Adams, 2015). Mewn cyferbyniad i hyn, mantais o ddefnyddio cwestiynu yn yr ystafell dosbarth yw darganfod beth mae disgyblion yn ei wybod am bwnc penodol cyn dechrau ar y gwaith “explore and develop students’ prior knowledge” (Black a Wiliam, 1998, t.34). Yn ôl Black a Wiliam (1998), gallai hyn fod yn fuddiol oherwydd mae’n helpu disgyblion i berthnasu gwybodaeth flaenorol a gwybodaeth newydd.

Mae llyfr gan Hattie o’r enw ‘Visible Learning’ (2009) yn siarad am yr effeithiau cyffredinol mae cwestiynu yn gallu cael yn yr ystafell ddosbarth a gall hyn amrywio yn dibynnu ar y math o gwestiwn a ofynnir “surface questions can enhance surface knowing and higher-order questions can enhance deeper understanding” (Hattie, 2009, t.182). Dyma’r rheswm pam ei bod yn bwysig i athrawon sylweddoli’r mathau o gwestiynau y maent yn eu gofyn a pha fath o atebion y maent eisiau derbyn. Mae Hattie yn esbonio sut mae bywyd bob dydd yn ystafell dosbarth dim yn cynnwys meddwl dyfnach yn anaml. Gall hyn arwain at ddisgyblion dim yn dysgu sut i feddwl dyfnach a strategaethau. Yna, mae Hattie yn mynd ymlaen i gyferbynnu hyn trwy ddweud mai athrawon yw'r rhai i ddefnyddio ac addysgu'r strategaethau hyn. Pwysleisia hyn bod disgyblion yn anaml yn cael y cyfle i ddefnyddio meddwl dyfnach neu strategaethau dyfnach yn yr ystafell dosbarth.

Methodoleg
Mae moeseg yn ymchwil yn golygu beth sydd yn foesol ac yn gyfreithlon mewn ymchwil (Parveen a Showkat, 2017), golyga hyn ei fod yn dangos beth sy’n gywir ac yn anghywir wrth gynnal ymchwil. Mae Parveen a Showkat yn mynd ymlaen i ddweud mai ymchwilwyr sy’n gyfrifol am fod yn foesegol yn eu hymchwil. Felly, gan mai fi oedd y person yn cynnal yr ymchwil yma, fi oedd y person cyfrifol am ddilyn canllawiau BERA (2018).

Yn ystod astudiaeth ymchwil, cafodd y dull mosaig ei chreu er mwyn cynnwys llais y plentyn “voice of the child” (Clark, 2011, t.11) yng nghyd-destun ymchwil. Dyma un o’r chwech elfennau gwahanol i’r dull mosaig sef y aml-ddull. Yn seiliedig ar ganfyddiadau Clark, prif ran arall o'r dull mosaig yw cyfranogol sef cysyniadau cymhwysedd, mae'n golygu bod angen i'r plentyn fod yn ddigon cymwys i gymryd rhan mewn ymchwil a'i drin fel cyfryngau ei fywyd ei hun. Mae Clark hefyd yn amlygu nad yw plant yn cael eu gweld fel gwrthrychau ond fel bodau gyda bywyd eu hun, diddordebau a mwy. Dwy elfen arall yw adlewyrchol ac addasadwy (Clark, 2011), mae adlewyrchol yn golygu egluro unrhyw gamddealltwriaeth neu ddehongliad sydd gan blentyn, ymarferydd neu riant a golyga addasadwy bod y dull mosaig yn gallu cael ei addasu er mwyn amrywiaeth o sefydliadau plentyndod. Yr elfen olaf o’r dull mosaig yw canolbwyntio ar brofiadau bywyd plant ac ymgorffori mewn ymarfer, mae hyn yn golygu y gellir ei ddefnyddio am lawer o wahanol resymau nid yn unig i ennill gwybodaeth (Clark, 2011).

Yr offer rwyf wedi defnyddio i gwblhau fy ymchwil oedd holiaduron a chyfweliadau. Y rheswm dewisais y ddwy yma yw er bod holiaduron a chyfweliadau yn wahanol iawn o ran casglu, dehongli a dadansoddi data, maent yn aml yn creu canlyniadau cadarnhaol oherwydd y gwahaniaethau (Harris a Brown, 2019). Dewisais cyfwel a athro A oherwydd mae ganddyn nhw dros 15 mlynedd o brofiad yn addysgu ac felly golyga hyn bod ganddyn nhw llawer o brofiadau gwahanol gyda dosbarthiadau gwahanol. Roedd y math o gyfweliad a ddefnyddiais yn un lled-strwythuredig oherwydd bod hwn wedi gosod cwestiynau i’w gofyn ond hefyd yn caniatáu hyblygrwydd i’r ymchwilydd ychwanegu cwestiynau os yw’n dymuno (Mashuri et al., 2022). Yn seiliedig ar ganfyddiadau Mashuri, mae’r ymchwilydd yn gallu defnyddio cyfweliadau lled-strwythuredig er mwyn dod o hyd i wybodaeth fwy manwl a hefyd newid y cwestiwn i sicrhau bod y person sy’n cael ei gyfweld yn cael dealltwriaeth llawn o’r cwestiwn. Wrth ddefnyddio cyfweliad lled-strwythuredig, ni fydd y cwestiynau yn berthnasol bob amser i bob person sy’n cael ei gyfweld felly yn lle defnyddio’r un cwestiynau, gall y cyfwelydd newid rhai o’r cwestiynau i gyd-fynd â gwybodaeth gyd-destunol “it is better for researchers to give maximum oppurtunity(ies) for the construction of contextual knowledge” (Mashuri et al., 2022, t. 25). Mae Mashuri yn awgrymu gallai hyn fod yn her i rai cyfwelwyr oherwydd mae’n rhaid cadw'r ffocws ar gwestiynau perthnasol am y pwnc ymchwil. Gellir dadlau bod cyfweliadau yn gallu achosi rhagfarn oherwydd rhwystr iaith os mae’r cyfwelydd dim ond yn gallu siarad un iaith er enghraifft Saesneg, gallai hyn olygu na fydd y cyfwelydd cael safbwyntiau gan unigolion nad ydynt yn siarad yr un iaith (Kakilla, 2021). Ar y llaw arall, mae Kakilla yn rhoi ateb rhesymol i hyn sef cyflogi cyfieithwyr ond yna mae hyn hefyd yn cynyddu’r siawns o gamddehongli’r cwestiynau.

Roedd y math o holiadur a ddefnyddiais hefyd yn un lled-strwythuredig oherwydd maen nhw’n cynnwys cwestiynau penagored a chwestiynau caeedig (Cleave, 2023). Roeddwn i wedi creu dau holiadur; un i’r athrawon a staff sydd yn gweithio yn yr ysgol ac un arall i’r disgyblion blwyddyn pump. Y rheswm wnes i greu dau wahanol yw sicrhau bod y cwestiynau ar gyfer y gynulleidfa darged cywir. Golyga hyn bydd yr athrawon yn derbyn cwestiynau am addysgu a bydd y disgyblion yn derbyn cwestiynau am eu dysgu. Gellir defnyddio holiaduron am lawer o wahanol resymau ond y rhai mwyaf cyffredin yw pan fydd nifer fawr o bobl yn ymateb o wahanol leoedd, pan fydd yr holiaduron yn eithaf syml i ateb a ni ellir cael ei gamddehongli, pan nad oes angen rhyngweithio wyneb i wyneb ac ychydig mwy o resymau fel hyn (Denscombe, 2010). Pwysleisiodd Denscombe bod yna nifer o fanteision ac anfanteision o ddefnyddio holiaduron i gasglu, rhai o’r manteision yw maent yn economaidd o ran nad oes angen llawer o ddeunyddiau, arian neu amser, nid oes angen ei drefnu a gall yr holiadur cael ei ateb pryd bynnag sy’n addas ar gyfer yr ymatebydd. Fodd bynnag, mae safbwynt arall gan Denscombe yn awgrymu gall cwestiynau sydd wedi cael ei chreu o flaen llaw achosi tuedd os mae’r cwestiynau yn perswadio'r ymatebwyr i feddwl mewn ffordd wahanol. Enghraifft o hyn fyddai ‘Ydych chi’n credu bod X yn well na Z?, yn hytrach, dylai’r ymchwil ofyn ‘Beth ydych chi’n ei feddwl am X a Z?’ neu ‘Allwch chi gymharu X a Z?’. Pwynt hanfodol arall mae rhaid i’r ymchwilydd ystyried yw ni all sicrhau cywirdeb a gwirionedd yr atebion yn enwedig pan fydd yr holiaduron yn ddienw (Denscombe, 2010). Dyma le byddai defnyddio cyfweliadau yn fwy defnyddiol “interviews are far more personal form of research than questionnaires” (Hafidzin, 2014). Gallai hyn fod oherwydd mae’r cyfwelydd yn gweithio’n uniongyrchol gyda’r person sy’n cael ei chyfweld.

Wrth ymchwilio, mae’n hanfodol i gofio'r hawliau sydd gan y bobl sy’n cymryd rhan yn enwedig pan mae plant yn cymryd rhan yn yr ymchwil. Dywedodd Blackburn (2015) yn BERA (2018) mai un o’r heriau mwyaf wrth gynnal ymchwil gyda phlant yw bod yn rhaid i chi gael caniatâd gan eu rhieni neu’r plentyn yn dibynnu ar eu hoedran. Mae hyn hefyd yn her oherwydd gall yr oedran y mae plant yn ddigon hen i roi caniatâd amrywio am resymau gwahanol megis lefel eu dealltwriaeth, os oes ganddynt unrhyw oedi'r neu ddatblygiad ac ati “There is no simple answer to the question of when children are old enough to give consent.” (BERA, 2018, t. 46). Fodd bynnag, canfuwyd y gall plant ifanc fynegi eu barn am dderbyn neu wrthod cwestiynau ymchwilydd trwy naill ateb y cwestiynau yn hapus, peidio ag ateb neu efallai symud oddi wrth y person (BERA, 2018). Felly, awgryma hyn gall plant wneud eu penderfyniad eu hunain ynghylch ateb neu beidio ag ateb. Roeddwn i wedi cynnwys hyn yn fy ymchwil oherwydd anfonais ffurflenni caniatâd i rieni/gwarcheidwaid y plant ym mlwyddyn pump cyn gofyn iddyn nhw gwblhau’r holiadur. Yng nghrynodeb UNICEF (d.d.) o gonfensiwn y cenhedloedd unedig ar hawliau’r plentyn, mae erthygl 12 yn dweud bod angen i ymchwilwyr barchu barn y plentyn. Mae’r erthygl yn dweud bod gan bob plentyn yr hawl i fynegi eu barn a theimladau a chael eu cymryd o ddifrif. Pan gwblhaodd y disgyblion fy holiadur, wnes i sicrhau fy mod i’n hateb unrhyw gwestiynau oedd ganddyn nhw ac yn cymryd diddordeb yn yr hyn oedden nhw’n siarad am. Wnes i sicrhau hefyd fy mod wedi rhoi gwybod i’r disgyblion a atho A bod ganddyn nhw’r hawl i dynnu’n ôl ar unrhyw adeg am unrhyw reswm neu am ddim rheswm o gwbl “the right of all participants to withdraw from the research” (BERA, 2018 t. 18). Yn ôl BERA, canllaw allweddol arall mae’n rhaid i bob ymchwilydd ei ddilyn yw cadw’r preifatrwydd a storio data yn gyfrinachol ac yn ddienw. Fe wnes i gydnabod hyn yn ystod fy ymchwil ac rydw i wedi gwneud yn siŵr bod popeth wedi'i gadw'n gyfrinachol. 

Canlyniadau a thrafodaeth
Yn yr adran hon, byddaf yn dadansoddi fy nghanfyddiadau o'm hymchwil ac yn ei gysylltu gyda llenyddiaeth pan fo’n briodol. Ar y diwrnod ymchwil, casglais y ffurflenni caniatâd gan y disgyblion a gofynnais i’r holl ddisgyblion oedd wedi cael caniatâd gan eu rhieni i gael gliniadur a dilyn dolen i’r holiadur. Dyma lle byddaf yn eu hatgoffa bod hyn yn wirfoddol ac os ydynt am tynnu mas ar unrhyw adeg, mae croeso iddynt wneud hynny. Cytunodd pob disgybl wedyn i barhau a dechreuon nhw ateb y cwestiynau. Gweler atodiad pedwar am holiadur y disgyblion. Cefais ddeg ymateb gan ddisgyblion blwyddyn pump er roedd un disgybl wedi dewis blwyddyn chwech credaf mai camgymeriad oedd hwn. Yr ail gwestiwn a ofynnwyd oedd ‘Sut ydych chi’n hoffi ateb cwestiynau?’, yr ateb y gallent fod wedi’i ddewis oedd ‘Byrddau gwyn’, ‘Llafar’, ‘Olwyn’ neu ‘Arall’. Cafodd ateb ar lafar a defnyddio olwyn enwau'r nifer fwyaf o bleidleisiau, roedd hyn wedi rhoi sioc i mi oherwydd bob tro rwyf wedi defnyddio byrddau gwyn cynhyrfodd y disgyblion. Rhaid i mi gymryd i ystyriaeth na chymerodd y holl blant yn y dosbarth ran yn yr holiadur. Felly, nid yw’r canlyniadau yn gwbl ddibynadwy. Cwestiwn pwysig arall a ofynnais oedd ‘Sut ydych chi’n teimlo pan mae’r athro yn gofyn cwestiwn ar lafar i chi?’, mae’r cwestiwn yma yn bwysig oherwydd mae’n rhoi cyfle i’r disgyblion ysgrifennu beth maen nhw eisiau a sut maen nhw’n teimlo. Ond, mae hyn yn cysylltu'n ôl â'r fethodoleg oherwydd siaradodd Denscombe (2010) nad yw holiaduron dienw bob amser yn dweud y gwir. Roedd hanner o’r atebion i’r cwestiwn hwn yn bositif, gyda disgyblion yn dweud eu bod yn hapus i ateb, ond atebodd yr hanner arall yn negyddol, gan ddweud bod ateb cwestiynau wedi gwneud iddynt deimlo’n ofnus a/neu’n nerfus. Gofynnodd cwestiwn pump yn yr holiadur ‘Ydych chi’n meddwl bod defnyddio cwestiynu yn helpu chi i ddysgu?’ a wnaeth 90% o’r disgyblion dewis ‘Ydw’ a’r rhesymau dros hyn yn amrywio o allu cofio yn well i helpu gwneud yn siŵr bod yr ateb yn gywir “Mae cwestiynau ar fyrddau gwyn yn helpu fi achos fi'n hoffi checkio bod yr ateb yn gywir”. Mae hyn yn bwysig oherwydd os mae’r disgyblion yn gwybod y bydd cwestiynu yn eu helpu yna byddant nhw yn fwy parod i ateb cwestiynau. Gall hyn cysylltu gyda thacsonomi Bloom oherwydd os yw disgyblion yn deall y mwyaf o gwestiynau y maent yn eu hateb yn llwyddiannus, yr anoddaf y gallai'r cwestiynau ddod. Ar y cyfan, nid wyf yn credu mai dyma'r ffordd orau i mi gasglu gwybodaeth oherwydd mae yna lawer o gyfyngiadau fel disgyblion yn copïo atebion gan eraill a dim yn rhoi atebion manwl.

Ar gyfer yr ail holiadur, anfonais ddolen at athro A a hefyd gosodais god QR yn yr ystafell staff gydag eglurhad o beth oedd yr holiadur yn sôn amdano, ar gyfer pwy y mae wedi’i bwriadu ac yn egluro beth yw ei ddiben. Dyma'r ffordd hawsaf o gasglu gwybodaeth gan na chymerodd llawer o amser, arian nac adnoddau i'w wneud. Mae hyn yn cysylltu gyda fy adolygiad o lenyddiaeth, yn flaenorol dadansoddais am sut y siaradodd Denscombe (2010) am fanteision ac anfanteision holiaduron ac un o’r manteision mwyaf oedd nad oedd yn cymryd llawer o amser, arian ac adnoddau. Cefais ddau ymateb ar gyfer yr holiadur arall gan athrawon a staff yr ysgol. I’r cwestiwn ‘Oes dull asesu mwy effeithiol rydych chi’n defnyddio o fewn y dosbarth?’, atebodd un athro drwy ddweud bod targedu rhai disgyblion gyda chwestiynau yn effeithiol oherwydd eu bod yn gallu ymestyn neu symleiddio’r cwestiwn, ond mae’n dal i roi cyfle i bob disgybl ymateb. Mae hyn yn cyfateb i Hattie (2009) a’i theori ‘Visible learning’ oherwydd credai Hattie mai dim ond gwybodaeth lefel is sydd ei hangen ar gwestiynau lefel is a bod angen gwybodaeth ddyfnach ar gyfer cwestiynau lefel dyfnach. Felly, mae’n rhaid i athrawon ddeall beth yn union y maent yn ei ofyn a faint o wybodaeth y maent eisiau o'r ateb. Cwestiwn allweddol i’r athrawon a’r staff oedd a oedd unrhyw her i gwestiynu yn y dosbarth a’r brif her welais yn yr atebion oedd nad yw disgyblion swil am ateb o flaen y dosbarth. Dyma le byddwn yn argymell athro i ddefnyddio ffin lolipop neu olwyn enwau oherwydd mae'n ffordd deg i sicrhau bod pob disgybl yn meddwl am yr ateb ac yn cael ateb cwestiwn.

Cyn y diwrnod ymchwil, roeddwn wedi anfon e-bost at fy mentor dosbarth yn egluro beth fyddaf yn ei wneud ar y diwrnod ymchwil a oedd hyn yn cynnwys cyfweliad gyda hi. Cyn i mi ddechrau’r cyfweliad, fe wnes i atgoffa fy mentor dosbarth ei bod hi’n gwirfoddoli i gael ei chyfweld gennyf, os yw am adael ar unrhyw adeg yna mae croeso iddi a hefyd y bydd y wybodaeth yn cael ei chadw’n gwbl ddienw a chyfrinachol. Gweler atodiad 6 am y cyfweliad llawn. I ddechrau'r cyfweliad gofynnais pa flwyddyn ydych chi'n ei dysgu i ddechrau gyda chwestiwn cyflym a hawdd. Nesaf, gofynnais ‘Ydych chi’n defnyddio strategaethau asesu ar gyfer dysgu?’ ac yna rhoddodd restr i mi o’r gwahanol ddulliau mae hi’n defnyddio yn ei dosbarth ac roedd hyn yn cynnwys cwestiynu. Y rheswm pam mae hi’n defnyddio cwestiynu yw achos mae’n dangos iddi hi ble mae’r plentyn yn ei ddysgu. Cysyllta hyn gyda Burke (2020) oherwydd dwedodd e fod cwestiynu yn gallu cael ei defnyddio i gadarnhau a datblygu dealltwriaeth. Y cwestiwn olaf gofynnais oedd ‘A oes unrhyw gyfyngiadau ar ddefnyddio cwestiynu?’ a derbyniais bron yr un ateb a chefais yn yr holiadur sydd yn dangos patrwm o ddisgyblion yn bod yn swil. 

Casgliad
Nod yr astudiaeth hon oedd i gael mwy o ddealltwriaeth gan athrawon a disgyblion ar eu barn am ddefnyddio cwestiynu, sut mae cwestiynu yn gweithio, yr effeithiau, beth gall cael ei wella a mwy. Rwy’n credu fy mod wedi gwneud hyn yn llwyddiannus trwy ddadansoddi’r data a ddarganfyddai a’i gymharu â llenyddiaeth oedd wedi cael ei darganfod gan bobl arall. Pwrpas o ofyn i’r disgyblion cymryd rhan yn fy ymchwil oedd iddyn nhw gyflwyno eu safbwyntiau eu hunain, yn hytrach na bod oedolyn yn siarad ar eu rhan (Danby, Ewing a Thorpe, 2011). Y prif bethau rwyf wedi dysgu am gwestiynu yn ystod yr ymchwil hwn yw ei fod yn ffordd gyffredin iawn o asesu disgyblion a bod gan ddisgyblion farn gymysg iawn ar ddefnyddio cwestiynu. Bydd hyn yn gwella fy ymarfer proffesiynol oherwydd rwyf nid yn unig wedi dysgu am fanteision o gwestiynu ond hefyd yr anfanteision felly gobeithio y byddaf yn gallu cyfyngu ar yr anfanteision cymaint ag y gallaf yn fy ngyrfa. Erbyn hyn, mae gennyf ddealltwriaeth llawer ddyfnach o gwestiynu felly byddaf yn parhau i ymchwilio i ddulliau eraill o asesu ac yn mynd â'r wybodaeth hon i mewn i fy ngyrfa hefyd. Wrth i mi edrych yn ôl ar fy rhagdybiaeth, mae gen i’r un farn o hyd bod defnyddio cyfweliadau i gasglu ymchwil yn fwy dibynadwy na defnyddio holiaduron. Rwy'n credu y gallwn ddadansoddi'r wybodaeth o'r cyfweliad yn llawer gwell na'r holiaduron. Efallai bod hyn oherwydd fy mod yn gallu gweld iaith y corff a mynegiant yr wyneb yn ystod y cyfweliad felly roeddwn i'n deall mwy o'r hyn roedd hi'n ei ddweud.

